Matematička lektira

**1.** Franka Miriam Brückler i Dinko Cicvarić: **Nogometna matematika i fizika**

*Ljubiteljima nogometa ova će knjižica otkriti mnoge detalje o nogometu koje ,*

*vjerujemo, nisu znali. Približit će im znanstvenu stranu nogometa te im dati još*

*pokoju ideju za drugačiji doživljaj omiljenog športa.*

*Knjiga je namijenjena i onima koji nisu ljubitelji tog športa – možda otkrićem*

*inteligentnih elemenata nogometa otkriju ljubav prema nogometu, matematici ili fizici.*

**2.** Apostolos Doxiadis: **Stric Petros i Goldbachova slutnja**

*Neobično zabavan, nježan i meni neodoljiv roman. Ova elegantna priča čita se*

*u jednom dahu. Stari osamljenik, ruglo obitelji, stric Petros živi u predgrađu*

*Atene, igra šah i obrađuje povrtnjak. Tko ga bolje ne poznaje pomislit će da je*

*propustio sve životne prilike. Ali, njegov će mladi nećak otkriti da je Petros nekoć*

*bio briljantan i odvažan matematičar, koji je posvetio život rješavanju jednog od*

*najtežih matematičkih problema—Goldbachove slutnje.*

**3.** Amir D. Aczel: **Kad slučajnost odlučuje**

*Vodič kroz igre na sreću, ljubav, burzovna ulaganja i zapravo sve.*

*Kako povećati izglede da vas prati sreća, a ne peh u životu. Zašto neki ljudi*

*''imaju sreće'', a neki ne? Kako to da se sreća u obliku dobitka na lotu nekome*

*(nezasluženo) nasmiješi, a drugome naruga (također nezasluženo) u obliku*

*smrtonosne bolest. Ova će nam knjiga pomoći da razumijemo matematiku*

*koja stoji iza blizanaca sreća-nesreća, starijih od čovjeka.*

**4.** Keith Devlin: **Matematički gen – zašto ga svi imaju ali ga većina ne rabi**

*Matematiku obično smatramo ili školskim baukom ili nekom vrstom okosnice vlastitog intelektualnog profila - za koju većinom rezignirano priznajemo da nismo nadareni.*

*Britanski matematičar Keith Devlin sigurno je mjerodavan kada tvrdi da smo svi sposobni za bavljenje matematikom, samo što toga nismo svjesni, ispitujući različite dokaze za našu prirođenu sposobnost za matematičke postupke, te naglašavajući darvinističke argumente za numeričku i geometrijsku pismenost i sposobnost za rješavanje apstraktnih zadataka, pokazuje kako su nam te sposobnosti donijele ključne evolucijske prednosti. Bavljenje matematikom je uvelike nalik na trčanje maratona, kaže Devlin, ne zahtijeva nikakvu posebnu nadarenost, a finiš je uglavnom pitanje motivacije i želje za uspjehom.*

**5.** Charles Seife: **Nula – Biografija opasne ideje**

*Izvrsna i neobično zanimljiva knjiga Charlesa Seifea, poznatog američkog*

*matematičara i novinara časopisa* Science. *Što je bilo prije nule i kakva je njezina povijest, pitate se. Babilonci su je izmislili,*

*Grci zabranili, hinduisti obožavali, a Crkva se njome branila od krivovjerja. Vješto,*

*duhovito i pametno napisana, knjiga Nula pruža nov pogled na najneobičniji broj*

*u svemiru i jedan od najvećih paradoksa ljudske misli.*

**6.** Guillermo Martinez: **Oksfordski niz**

*Naizgled klasičan detektivski roman. U iznenađujućem raspletu otkriva se kao*

*majstorski opsjenarski čin.*

*Nedugo nakon dolaska u Oxford argentinski student nalazi truplo starice ugušene*

*jastukom. Pokaže se da je ubojstvo izazov upućen jednom od najuglednijih*

*logičara stoljeća, Arthuru Seldomu, i tek prvi u nizu zločina...*

# 7. Franka Miriam Brückler: Matematički dvoboji

*S obzirom na to da je povijest matematike dio ljudske povijesti, a u njoj ne manjka sukoba ni ratova, ne bi smjelo nikoga začuditi da su se matematičari kroz povijest često svađali i prepirali s nematematičarima, ali i s drugim matematičarima. Stoga u ovoj knjižici predstavljamo neke najpoznatije sukobe matematičara u povijesti. Nijedan nije završio nasilnom smrću (iako su neki spomenuti matematičari bili utopljeni, otrovani ili upucani), zapravo nijedan nije prešao u fizičko nasilje, no to ne znači da su to bili mlaki sukobi – verbalni dvoboji znaju biti i te kako žestoki.*

*Knjiga je namijenjena svima i ne zahtijeva posebno matematičko predznanje, osim standardne razine srednje škole, a ni to u svim detaljima. Veći dio je razumljiv svakom srednjoškolcu, a i mnogom osnovnoškolcu iz viših razreda osnovne škole te mnogo široj publici. Matematika i zabava, kao i matematika i svađanje, nisu međusobno isključivi pojmovi.*

# 8. Peter M. Higgins: ****Brojevi - Kratki uvod****

*U ovoj knjižici Peter M. Higgins, priznati matematičar i pisac, oslikava svijet brojeva kroz razvoj i sazrijevanje suvremenog brojevnog sustava tijekom stoljeća. Opisujući vrste brojeva i njihova svojstva, uvodi ključne matematičke koncepte, poput cijelih brojeva, razlomaka, realnih brojeva i imaginarnih brojeva.*

*Isticanjem temeljnih svojstava brojeva i njihove povezanosti s matematikom i znanošću, Higgins pokazuje i njihovu praktičnu vrijednost i suvremenu primjenu, kao što je primjerice enkripcija povjerljivih podataka na internetu.*

# 9. Clifford A. Pickover: ****Strast za matematikom****

*Strast za matematikom je poučno, zabavno putovanje kroz čarobne krajolike matematike. Knjiga je to sastavljena od oko tisuću zanimljivih matematičkih priča i pričica, zanimljivosti iz povijest, filozofije, geometrije, teorije brojeva, vjerojatnosti. Tu su i crtice iz života velikih matematičara, anegdote, citati njihovih izjava, zagonetke rješive i nerješive. sve upotpunjeno brojnim crtežima.*

*I rješenjima na kraju knjige!*

*U toj zbirci, pa čak ponegdje i namjernoj zbrci, ima od svega i svačega ponešto za svakoga tko cijeni tajanstvo brojeva. Tu su šaljivi primjeri, ali i silno teški problemi, čudne konstante, beskonačnosti, magični kvadrati, fraktali, majmuni koji pišu Hamleta…*

*Za one koji vole sve što ima veze s matematikom, tom kraljicom uma, ovo je prava knjiga! I ne morate biti matematičar da biste uživali u njoj.*

*Dovoljno je da vas očaravaju brojevi i njihovi međuodnosi.*

*Dovoljno je da im se niste prestali čuditi. Nagradit će vas.*

**10.** Malba Tahan : **Čovjek koji je brojio**

# *“O tome kako mi je Beremiz Samir, čovjek koji je brojio, ispričao priču svog života iz koje sam doznao o njegovoj blistavoj vještini računanja, tako da smo zatim zajedno nastavili putovanje.” Autor knjige zapravo je portugalski profesor matematike Julio Cesar de Mello e Souza, (1875.–1974.), a Malba Tahan je samo pseudonim pod kojim je knjigu napisao. Napisao je ukupno petnaest knjiga. Ova je izvorno objavljena u Brazilu, gdje je dotiskivana 65 puta, a doživjela je prijevod na tridesetak jezika.*

**11.** A.Aczel: **Božja jednadžba**

*Što je to (ili koja je to) Božja jednadžba prepuštamo čitatelju da dozna sam, jer nije pristojno otkriti čovjeku prije čitanja krimića "tko je ubojica". No, ne mogavši izdržati, dat ćemo Vam nekakvu slutnju ili putokaz koji će Vam pomoći pri odluci uzimate li tu knjigu u ruke ili ne: riječ je o Einsteinovoj tzv. "kozmološkoj konstanti" koju je on svojedobno bio stavio u svoje jednadžbe, zatim je izbacio, priznajući je za "najveću pogrešku" u svom životu. Ali…*

**12.** \*\* Richard Feynman : **Vi se sigurno šalite, gospodine Feynman**

*Prvo hrvatsko izdanje knjige koja već 22 godine oduševljava svakoga tko je čita u brojnim izdanjima i na brojnim jezicima diljem svijeta. Feynman (1918-1988) je legendarni znanstvenik, dobitnik Nobelove nagrade za fiziku, no ovo nije knjiga o fizici. S podnaslovom "Pustolovine jednog znatiželjnog karaktera", ova knjiga pršti energijom, anegdotama i životom. Sjajna uma i duha, vječiti skeptik, duhovit, strastven, Feynman obara stereotip o dosadnom znanstveniku. Njegovi studenti su ga obožavali, žene također. JOŠ NISTE ČITALI FEYNMANA? Sad je prilika da ispravite propušteno!*

*"U svijetu nuklearne fizike i dobitnika Nobela, ne postoji nitko poput Feynmana ... Ova knjiga divna je serija kratkih kadrova, uspomena jedne karijere ... Prvoklasno štivo - i poslastica za one koji možda još ne znaju za Feynmanovo profinjeno ludilo."*

**13.** \*\* Richard Feynman: **Što te briga što drugi misle, Mozaik knjiga**

*Jedan od najvećih fizičara dvadesetog stoljeća i dobitnik Nobelove nagrade za fiziku 1965. godine, Richard Feynman imao je neutoljivu žeđ za avanturama i besprimjernu sposobnost da prepričava zgode iz života. Što te briga što drugi misle*?!*posljednja je knjiga Feynmanove književne ostavštine, koju je priredio njegov prijatelj, Ralph Leighton.  
Među mnogim pričama ispripovijedanim u knjizi, od kojih su neke smiješne, a druge krajnje ganutljive, susrest ćemo se s Feynmanovom prvom suprugom Arlene, koja ga je poučila neobjašnjivomu misteriju ljubavi ležeći u smrtnoj postelji, dok je on u obližnjem Los Alamosu radio na atomskoj bombi. Tu je i fascinantna ispovijest o istrazi eksplozije space shuttlea Challengera 1986. godine. U knjizi je nanovo oživljen trenutak Feynmanova otkrića uzroka nesreće te dokazivanja elegantnim eksperimentom: u čašu hladne vode spustio je gumeni prsten, a onda ga izvukao deformiranoga.*